ai4bharat/Pralekha huggingface dataset:
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 151.94 کروڑ سے زیادہ ہوگئی
گزشتہ 24 گھنٹوں کے دوران 29 لاکھ سے زیادہ ٹیکے لگائے گئے
شفایابی کی شرح فی الحال 96.62 فیصد ہے
گزشتہ 24 گھنٹوں کے دوران 1,79,723 نئے معاملات سامنے آئے
بھارت میں سردست زیر علاج مریضوں کی تعداد 7,23,619 ہے
جانچ کے بعد متاثر پائے جانے والے افراد کی ہفتہ وار شرح 7.92فیصد ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران تقریباً 29 لاکھ سے زیادہ  افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 151.94 کروڑ  کو پار گئی۔ یہ ٹیکہ کاری 1,62,26,792سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,88,899
|
|
دوسری خوراک
|
|
97,42,727
|
|
صف اول کے کارکنان
|
|
پہلی خوراک
|
|
1,83,87,219
|
|
دوسری خوراک
|
|
1,69,75,052
|
|
15سے 18 سال کی عمر کے افراد
|
|
پہلی خوراک
|
|
2,38,07,879
|
|
18سے44سال کی عمر کے افراد
|
|
پہلی خوراک
|
|
51,45,68,195
|
|
دوسری خوراک
|
|
35,25,37,574
|
|
45سال سے59سال کی عمر کے افراد
|
|
پہلی خوراک
|
|
19,61,86,714
|
|
دوسری خوراک
|
|
15,63,00,659
|
|
60 سال سے زیادہ عمر والے افراد
|
|
پہلی خوراک
|
|
12,23,10,994
|
|
دوسری خوراک
|
|
9,82,00,039
|
|
مجموعی
|
|
1,51,94,05,951
گزشتہ 24 گھنٹو ں کے دوران 46,569 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,45,00,172 ہوگئی ہے۔
نتیجہ کے طور پر بھارت میں شفایابی کی شرح اس وقت 96.62 فیصد ہے جو مارچ 2020 سے سب سے زیادہ ہے۔
گزشتہ 24 گھنٹوں کے دوران1,79,723 معاملات سامنے آئےہیں ۔
بھارت میں اس وقت زیر علاج مریضوں کی تعداد7,23,619ہے۔ فی الحال مریضوں کی مجموعی تعدادملک میں زیر علاج معاملوں کا محض 2.03 فیصد ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 13,52,717 ٹیسٹ کئے گئے۔ بھارت میں اب تک مجموعی طور پر 69.15 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 7.92فیصد پر قائم ہے ۔ زیر علاج مریضوں کی یومیہ تعداد کی فی الحال شرح 13.29 فیصد درج کی گئی-
وزارت خزانہ
محکمہ انکم ٹیکس نے مہاراشٹر، گجرات اور دہلی میں کچھ ایسی بھارتی کمپنیوں اور ان کے ذیلی اداروں پر چھاپہ مارا ہے جو ایک پڑوسی ملک کے کنٹرول میں ہیں
نئی دہلی، 25 نومبر 2021:
محکمہ انکم ٹیکس نے 16 نومبر کو بعض ایسی بھارتی کمپنیوں اور ان کے ذیلی اداروں پر چھاپہ مارا اور ضبطی کی کارروائیاں انجام دی ہیں جن پر ایک پڑوسی ملک کا کنٹرول ہے۔ یہ کمپنیاں کیمیکلز، بال بیرنگز، مشینری پارٹس اور انجکشن مولڈنگ مشینری کے کاروبار میں مصروف ہیں۔ تلاشی کی کارروائی میں گجرات اور دہلی میں ممبئی، احمد آباد اور گاندھی دھام میں پھیلے تقریباً 20 جگہوں کا احاطہ کیا گیا تھا۔
ڈیجیٹل ڈیٹا کی شکل میں بڑی تعداد میں قابل اعتراض شواہد ملے ہیں جن سے پتہ چلتا ہے کہ ان کمپنیوں کی طرف سے بھاری غیر محسوب آمدنی کی کمائی ملی اور ضبط کی گئی ہے۔ پتہ چلا ہے کہ یہ کمپنیاں کھاتوں میں ہیرا پھیری کے ذریعے ٹیکس چوری میں ملوث ہیں۔ شواہد کے تجزیے سے انکشاف ہوا ہے کہ ان کمپنیوں نے شیل کمپنیوں کے نیٹ ورک کو پڑوسی ملک میں استعمال کرکے فنڈز کی منتقلی کی ہے۔ مذکورہ طریقہ کار کے ذریعے پچھلے 2 برسوں میں 20 کروڑ روپے کی تخمینہ رقم منتقل کی گئی۔
تحقیقات سے پتہ چلا ہے کہ ممبئی کی ایک پیشہ ور فرم نے نہ صرف ان شیل کمپنیوں کی تشکیل میں مدد کی بلکہ ان شیل کمپنیوں کو ڈمی ڈائریکٹر ز بھی فراہم کیے۔ تحقیقات سے یہ بھی پتہ چلا ہے کہ یہ ڈمی ڈائریکٹرز یا تو پیشہ ور فرم کے ملازمین/ڈرائیور تھے یا وہ کسی بھی طرح کے افراد نہیں تھے۔ پوچھ گچھ پر انھوں نے اعتراف کیا کہ انھیں ان کمپنیوں کی سرگرمیوں کا علم نہیں ہے اور وہ اہم عہدیداروں کی ہدایات کے مطابق دستاویزات پر دستخط کرتے رہے ہیں۔ پیشہ ور فرم بینکنگ اور دیگر ریگولیٹری ضروریات کے لیے اپنے پتے فراہم کرکے غیر ملکی شہریوں کی مدد کرنے میں بھی اہم کردار ادا کرتی ہے۔
کیمیکلز میں تجارت کرنے والی ایسی کمپنیوں میں سے ایک مارشل آئی لینڈ کے ذریعے خریداری کلیم کرتی پائی گئی جو کم ٹیکس دائرہ اختیار کی جگہ ہے۔ کمپنی نے دراصل پڑوسی کمپنی سے 56 کروڑ روپے مالیت کی اشیا خریدی تھیں لیکن مارشل آئی لینڈ سے بھی اس کا بل دیا گیا ہے۔ تاہم اس طرح کی خریداری کی ادائیگی مارشل آئی لینڈ پر مبنی کمپنی کے بینک اکاؤنٹ میں کی گئی ہے جو پڑوسی ملک میں منعقد ہوتی ہے۔ تلاشی کی کارروائی کے دوران مزید انکشاف ہوا کہ یہ بھارتی کمپنی اپنی ٹیکس ذمہ داری کو کم کرنے کے لیے غیر حقیقی خریداری بل لینے میں بھی ملوث تھی اور بھارت میں زمین کی خریداری کے لیے غیر محسوب نقد رقم بھی ادا کرتی تھی۔
تلاشی کی کارروائی کے نتیجے میں پہلے ہی تقریباً 66 لاکھ روپےکی غیر محسوب نقد رقم ضبط کی جا چکی ہے۔ تقریباً 28 کروڑ روپےکے مجموعی بینک بیلنس والی کچھ کمپنیوں کے بینک کھاتوں کو ضبط کیا گیا ہے۔
اس سلسلے میں مزید تحقیقات جاری ہیں۔
اسٹیل کی وزارت
سیل نے جاری کیا کمپنی کا مخصوص لوگو: اسٹیل اتھارٹی آف انڈیا لمیٹڈ  منا رہی ہے اپنے قیام کے 50ویں سال کا جشن
ملک کی پبلک سیکٹر کی اسٹیل پیدا کرنے والی کمپنی، اسٹیل اتھارٹی آف انڈیا لمیٹڈ ، اس سال یعنی 2022 میں اپنے قیام کے پچاسویں سال کا جشن منا رہی ہے۔ سیل کا قیام 24 جنوری، 1973 کو عمل میں آیا تھا۔
سیل نے اپنے پچاس سال کی اس عظیم وراثت کو یادگار بنانے کے لیے آج ایک یادگاری لوگو جاری کیا ہے، جس کے بعد ملک بھر میں واقع کمپنی کے پلانٹوں اور اکائیوں میں پورے سال متعدد پروگرام منعقد کیے جائیں گے۔ اس موقع پر جاری کیا گیا یادگاری لوگو  کا ڈیزائن، کمپنی کے اصل لوگو کو برقرار رکھنے کے ساتھ، کمپنی کے پچاس سال کے اس سفر کے جذبات کو بڑی خوبصورتی سے پروئے ہوئے ہے۔ یہ لوگو، سیل کی چیئرمین محترمہ سوما منڈل نے آج یہاں کمپنی کے ڈائرکٹروں کی موجودگی میں جاری کیا۔
یہ حصولیابی گزشتہ کئی برسوں سے ملک کی تعمیر میں متعلقین کی بہتر شراکت داری اور تعاون کو یقینی بنانے کے لیے کمپنی کی مسلسل کوششوں اور پہل کا ثبوت ہے۔
وزارت خزانہ
مالی سال 2023-24 کے لیے، جولائی 2023 تک، مرکزی حکومت ہند کے کھاتوں کا ماہانہ جائزہ
جولائی 2023 کے مہینے تک، ہندوستان کی مرکزی حکومت کے ماہانہ اکھاتوں کو یکجا کر لیا گیا ہے اور رپورٹیں شائع کی گئی ہیں۔ اس کی اہم جھلکیاں ذیل میں دی گئی ہیں:
حکومت ہند کو، جولائی 2023 تک، 775107 کروڑ روپے  ، جولائی 2023 تک حاصل ہوئے ہیں ، جس میں سے ، 582585 کروڑ روپے ٹیکس محصول ، 178804 کروڑ روپے غیر –ٹیکس محصول اور 13718 کروڑ روپے غیر- قرضہ جاتی اثاثوں کی رسیدوں پر مشتمل ہیں۔ غیر- قرضہ جاتی اثاثوں کی رسیدیں، 8253 کروڑ روپے کے قرضوں کی وصولی اور 5465 کروڑ روپے کی متفرق اثاثوں کی رسیدوں پر مشتمل ہیں۔
اس مدت تک ،حکومت ہند کی طرف سے 309521 کروڑ روپے کی رقم ریاستی حکومتوں کو ٹیکسوں کی واپسی کی تقسیم کے طور پر منتقل کیے گئے ہیں جو کہ پچھلے سال کے مقابلے میں، 108413 کروڑ روپے زیادہ ہے۔
حکومت ہند کی طرف سے کئے گئے کل اخراجات 1380700 کروڑ روپے  ہیں، جس میں سے 1063621 کروڑ روپے محصولاتی کھاتے کے زمرے میں ہیں اور 317079 کروڑ روپے اثاثہ جاتی کھاتے میں ہیں۔ کل محصولاتی اخراجات میں سے ، 299889 کروڑ روپے سود کی ادائیگیوں کے حساب سے اور 140996 کروڑ روپے بڑی سبسڈیز کے حساب سے ہیں۔
بجلی کی وزارت
این ایچ پی سی کا کے ٹیکس کے بعد منافع  میں 8فیصد کااضافہ، اس پاور ’منی رتن ‘ کمپنی نے مالی سال 23-2022 کے دوران 3834 کروڑ روپے کا ٹیکس کے بعد منافع حاصل کیا
این ایچ پی سی لمیٹڈ، ہندوستان کی پریمیئر ہائیڈرو پاور کمپنی اور حکومت ہند کے ایک ’منی رتن‘ زمرہ-1 انٹرپرائز نے اپنے بورڈ آف ڈائریکٹرز کی منظوری سے مالی سال 23-2022 کے لیے اپنے آڈٹ شدہ مالیاتی نتائج کا اعلان کیا ہے۔
کمپنی نے مالی سال 23-2022 میں اسٹینڈ الون کی بنیاد پر 3834 کروڑ روپے کا ٹیکس کے بعد منافع  حاصل کیا ہے، جب کہ پچھلے مالی سال میں اسے 3538 کروڑ روپے کا منافع ہوا تھا۔ یہ منافع 8 فیصد زیادہ ہوا ہے۔ مالی سال 23-2022 کے لیے مجموعی خالص منافع 3890 کروڑ روپے رہا،جبکہ گزشتہ مالی سال 22-2021 میں یہ 3524 کروڑ روپے تھا، اس طرح مجموعی خالص منافع میں 10 فیصد کا منافع درج کیا گیا ہے ۔ این ایچ پی سی پاور اسٹیشنوں نے مالی سال 23-2022 میں 24,907 ملین یونٹ  کی پیدا وارکی ہے۔
بورڈ آف ڈائریکٹرز نے مالی سال 23-2022 کے لیے 1.40 روپے فی شیئر کے عبوری منافع کے علاوہ 0.45 روپے فی ایکویٹی شیئر کے حتمی منافع کی سفارش کی ہے۔ اس طرح مالی سال 23-2022 کے لیے کل منافع 1.85 روپے فی شیئر رہا ہے۔
این ایچ پی سی کے پاس موجودہ وقت میں 25 پاور اسٹیشنوں سے 7097.2 میگاواٹ کی زیادہ سے زیادہ صلاحیت ہے اور یہ موجودہ وقت میں 10489 میگاواٹ کے کل زیادہ سے زیادہ صلاحیت والے 16 پروجیکٹ زیر تعمیر ہیں۔ اس میں 5882 میگاواٹ کی مجموعی صلاحیت کے 12 پروجیکٹ بھی منظوری کے مراحل میں ہیں اور دو پروجیکٹ سروے اور جانچ کے مرحلے میں 890 میگاواٹ کی کل صلاحیت والے ہیں۔
بھارت کا مسابقتی کمیشن
سی سی آئی نے آدتیہ مارکیٹنگ اینڈ مینوفیکچرنگ پرائیویٹ لمیٹڈ کو امنگ کمرشل کمپنی پرائیویٹ لمیٹڈ میں ضم کرنے کی منظوری دی
نئی دہلی،30 اگست، 2022/ بھارت کے مسابقتی کمیشن سی سی آئی نے آدتیہ مارکیٹنگ اینڈمینوفیکچرنگ پرائیویٹ لمیٹڈ کو امنگ کمرشل کمپنی پرائیویٹ لمیٹڈ میں ضم کرنے کی منظوری دے دی ہے۔
امنگ کمرشل کمپنی پرائیویٹ لمیٹڈ  آدتیہ برلا گروپ کا ایک حصہ ہے اور بھارت کی ایک کثیر ملکی کمپنی ہے جو 30 سے زیادہ ملکوں میں موجود ہے اور مختلف صنعتی شعبوں میں کاروبار کر رہی ہے۔ اکوائر کرنے والی کمپنی ایک سرمایہ لگانے والی کمپنی ہے اور اس کے مختلف کمپنیون میں حصص ہیں۔ یہ سرمایہ وہ جناب کمار منگلم برلا اور / یا ان کے کنبے کی طرف سے لگاتی ہے۔ اکوائرر کا اندراج بھارتی ریزرو بینک میں ایک غیر بینکنگ مالی کمپنی کے طور پر کیا ہوا ہے۔
آدتیہ مارکیٹنگ اینڈ مینوفیکچرنگ پرائیویٹ لمیٹڈ  بی کے برلا گروپ کا ایک حصہ ہے ۔ ایک مختلف النوع قسم کا گروپ ہے جو مختلف صنعتی شعبوں میں کام کرتا ہے۔ حاصل شدہ کمپنی سرمایہ لگانے والی کمپنی ہے اور اس کے حصص مختلف کمپنیوں میں ہے ۔ یہ کمپنی آنجہانی جناب بسنت کمار برلا اور ان کے کنبے کی طرف سے سرمایہ لگاتی ہے۔ حاصل شدہ کمپنی کا اندراج آر بی آئی میں این بی ایف سی کے طور پر ہے۔
مجوزہ انضمام کے تحت حاصل شدہ کمپنی کو اکوائرر کمپنی میں کمپنیوں سے متعلق قانون 2013 کی 230ویں اور 232ویں شق کے تحت انضمام کی اسکیم کے مطابق کیا گیا ہے۔ انضمام کے نتیجے میں اور اسکیم کے حوالے سے حاصل شدہ کمپنی کے حصص مختلف کمپنیوں میں اکوائرر کو منتقل ہو جائیں گے۔ اس کے نتیجے میں اکوائر کرنے والا گروپ مندرہ ذیل فہرست شدہ اور غیر فہرست شدہ کمپنیوں پر کنٹرول حاصل کر لے گا :
- پدماوٹی انویسٹمنٹ پرائیویٹ لمیٹڈ
- پیلانی انویسٹمنٹ اینڈ انڈسٹریز کارپوریشن لمیٹڈ
- سنچری ٹیکسٹائلز اینڈ انڈسٹریز لمیٹڈ
- سنچری اینکا لمیٹیڈ، اور
- گنیش ٹیوبز اینڈ سروسز پرائیویٹ لمیٹڈ
سی سی آئی نے اس مجوزہ انضمام کو اکوائرر کی طرف سے پیش کی گئی ترمیمات کی بنیاد پر منظوری دی ہے۔ سی سی آئی کا تفصیلی حکم نامہ بعد میں جاری کیا جائے گا۔
۔۔۔
ش ح ۔ اس۔ ت ح ۔
U - 9696
(Visitor Counter : 81
شہری ہوابازی کی وزارت
شہری ہوابازی کے وزیرجناب جیوترآدتیہ ایم سندھیا نے اندور اورشارجہ کے درمیان براہ راست پرواز کا افتتاح کیا
- یہ پرواز 31مارچ سے اپنی پروازیں شروع کرے گی اوریہ ایک ہفتے میں تین دن پرواز کرے گی ۔
- یہ متحدہ عرب امارات –یواے ای کے لئے اندور کی دوسری فضائی کنکٹی وٹی ہے اس کی بدولت مدھیہ پردیش میں تجارت ، کامرس اورسیاحت کو فروغ حاصل ہوگا۔
شہری ہوابازی اورفولاد کے مرکزی وزیرجناب جیوترآدتیہ ایم سندھیا نے شہری ہوابازی کی وزارت کے مرکزی وزیرمملکت جنرل ڈاکٹروجے کمارسنگھ  کے ساتھ مل کر آج اندور اورشارجہ کے درمیان ایک براہ راست پرواز کاافتتاح کیا۔
اس نئے روٹ کی بدولت ، مشرق وسطیٰ کے ساتھ روابط میں اضافہ ہوگا اورمدھیہ پردیش میں تجارت ، کامرس اورسیاحت کو فروغ حاصل ہوگا۔ 31مارچ سے ایک ہفتہ میں تین دن پروازیں چلیں گی ۔ جن کی تفصیل درج ذیل ہے ۔
|
|
پروازنمبر
|
|
سے
|
|
تک
|
|
فریکویئنس
|
|
روانگی کا وقت
|
|
پہنچنے کاوقت
|
|
طیارہ
|
|
کب سے شروع
|
|
IX0255
|
|
IDR
|
|
SJH
|
|
پیر، جمعہ اورہفتہ
|
|
10:30
|
|
12:10
|
|
B 737-800
|
|
31 مارچ 2023
|
|
IX 0256
|
|
SJH
|
|
IDR
|
|
پیر، جمعہ اورہفتہ
|
|
03:00
|
|
07:35
اپنے افتتاحی خطاب میں ، شہری ہوابازی کے وزیرجناب جیوترآدتیہ ایم سندھیا نے کہا کہ اندورسے دوبئی تک کی پرواز کے بعد ، اندور سے شارجہ تک کی پرواز ، متحدہ عرب امارات کے ساتھ اندور کی دوسری ہوائی کنکٹی وٹی ہوگی۔ اس کی بدولت نہ صرف یہ کہ تجارت اورکامرس کو فروغ حاصل ہوگا بلکہ دومختلف ملکوں میں رہنے والے خاندانوں اورکنبوں کو بھی آپس میں منسلک کیاجاسکے گا۔
کنکٹی وٹی ، روابط اوربنیادی ڈھانچہ کی ترقی کے بارے میں اظہار خیال کرتے ہوئے ، جناب سندھیا نے کہاکہ سال 14-2013میں اندورشہر صرف 6مقامات کے ساتھ منسلک تھا، جب کہ وزیراعظم جناب نریندرمودی کی حکومت کی 9سال کے دوران ، ان مقامات کی تعداد بڑھ کر 24تک پہنچ گئی ہے ، جن میں دو بین الاقوامی مقامات بھی بھی شامل ہیں ، اس طرح یہ 400فیصد ترقی درج کی گئی ہے ، اس سے پہلے اندور سے ہفتہ وار ہوائی ٹریفک کی نقل وحرکت 320تک تھی جواب بڑھ 500تک پہنچ گئی ہے ۔ اس طرح اس میں 52فیصد اضافہ درج کیاگیاہے۔
وزیرموصوف نے مزید کہاکہ سال 2014میں ریاست مدھیہ پردیش کے ہوائی روابط یاکنکٹی وٹی ملک کے صرف 8شہروں کے ساتھ تھی ، لیکن اب یہ تعداد بڑھ کر 26شہروں تک پہنچ گئی ہے، اس طرح اس میں 300 فیصدترقی درج کی گئی ہے۔ ریاست سے ہفتہ وار ہوائی ٹریفک کی نقل وحرکت ، 500طیاروں تک محدود تھی ، اور9سال میں یہ بڑھ کر840تک پہنچ گئی ہے ۔ مدھیہ پردیش کو آرسی ایس اڑان اسکیم کے تحت 60روٹ دیئے گئے ہیں۔ان میں سے 33روٹس پہلے فعال ہوچکے ہیں، جب کہ 12روٹس پرجلدہی پروازیں چلنی شروع ہوجائیں گی ۔حال ہی میں ، ریوا ہوائے اڈے کی بنیاد رکھی گئی ہے ، جس کی ترقی کی غرض سے 50کروڑروپے کی سرمایہ کاری کی جائے گی ، جبکہ گوالیار میں 500کروڑروپے کی لاگت کے ساتھ ایک نئی مربوط ٹرمنل عمارت تعمیرکی جارہی ہے ۔ اس کے علاوہ جبل پور میں بھی تقریبا475کروڑروپے کی لاگت سے ایک نئی مربوط ٹرمنل عمارت تعمیرکی جارہی ہے ۔
اس تقریب کے دوران ، ایئرانڈیا ایکسپریس ، ایئرایشیاانڈیا کے منیجنگ ڈائریکٹر جناب آلوک سنگھ اورایئر ایشیا انڈیا کے ہیڈآف آپریشنز کیپٹن منیش اُپّل بھی موجود تھے ۔
زراعت اور کاشتکاروں کی فلاح و بہبود کی وزارت
زراعت پر قومی کانفرنس - ربیع مہم ، 2019
زراعت اور کسانوں کی بہبود کے مرکزی وزیر مملکت جناب پرشوتم روپالا نے زراعت پرقومی کانفرنس، ربیع مہم - 2019 کا افتتاح کرتے ہوئے اناج کی ریکارڈ پیداوار  کو اجاگر کیا اور مرکز کی چلائی جانے والی اسکیموں کے موثر نفاذ کے لئےریاستی حکومتوں کو مبارکباددی ۔ انہوں نے کہا کہ اس تعاون سے چاول کی اب تک کی سب سے زیادہ پیداوار  ، گندم کی  اور دالوں اور تلہن کی ریکارڈ پیداوار درج کی گئی ہے ۔ انہوں نے تہن میں کمی پر تشویش کا اظہار کیا ، جس کے لئے انہوں نے خوردنی تیلوں کی درآمد کو کم کرنے کے لئے ایک علیحدہ مشن شروع کرنے کا مشورہ دیا ۔ وزیر موصوف نے زور دے کر کہا کہ ضلع سطح پر کسانوں کی تنظیموں کے ساتھ صلاح و مشورے کے بعد کیمیاوی کھاد کے لئے مانگ کی جانی چاہیئے ۔ زراعت کے ریاستی محکموں کو کیمیاوی کھاد کی مانگ وقت سے پہلے مرکز کو بھیجنی چاہیئے تاکہ فصلوں کے لئے کسانوں کو کھاد کی دستیابی کو یقینی بنایا جا سکے ۔ انہوں نے مثبت موسمی حالات کا فائدہ اٹھانے پر زور دیاتاکہ ربیع کے سیزن میں بہتر پیداوار حاصل کی جا سکے ۔ انہوں نے مزید کہاکہ گجرات اور پنجاب کے ریاستی زرعی محکموں کو ٹڈی دَل کے حملے کے لئے چوکس رہنا چاہیئے ، جیسا کہ اس کے بارے میں راجستھان سے خبر ملی ہے۔
اے سی اینڈ ایف ڈبلیو کے سکریٹری جناب سنجے اگروال نے اپنے خطاب میں کہاکہ مانسون کی آمد پر خریف کاسیزن بہت سست درج کیا گیا تھااور 1054 لاکھ ہیکٹیئر میں بوائی ہوئی تھی اور امید ہے کہ بوائی کا رقبہ معمول سے تجاوز کر جائے گا ۔ محکمے نے ربیع کی فصلوں ، دالوں اور تہلن کے لئے بیجوں کی چھوٹی کِٹیں تقسیم کرنے کافیصلہ کیاہے ، جس میں ریاستی زرعی محکمے سرگرم ہوں گے ۔ انہوں نے کہا کہ ربیع کے لئے تلہن اور دالوں کی کم از کم امدادی قیمت کے بارے میں جلد ہی فیصلہ کیاجائے گا ۔
فرٹیلائزر کے سکریٹری نے بتایا کہ ربیع کے سیزن کی آمد پر ریاستی زرعی محکموں کے ذریعے کیمیاوی کھاد سے متعلق بیداری مہم چلائی جائے گی ۔
زراعت پر قومی کانفرنس – ربیع مہم ، 2019 کا انعقاد نئی دلّی کے پوسا میں این اے سی ایس میں 20 ستمبر ، 2019 ء کوکیا گیا ۔ کانفرنس کا افتتاح زراعت اور کسانوں کی بہبود کے مرکزی وزیر مملکت جناب پرشوتم روپالا نے کیا ۔ اس کانفرنس میں اے سی اینڈ ایف ڈبلیو کےسکریٹری ، ڈی اے آر ای کے سکریٹری ، فرٹیلائزر کے سکریٹری ، ڈی اے سی اینڈ ایف ڈبلیو ، ڈی اے آر ای ، آئی سی اے آر اورریاستی حکومتوں / مرکز کے زیرِ انتظام علاقوں کے سینئر عہدیداروں نے شرکت کی ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
( م ن۔و ا ۔ ع ا
(Visitor Counter : 67
سماجی انصاف اور تفویض اختیارات کی وزارت
لڑکوں اور لڑکیوں کے لیے ڈرگ ری ہیبلی ٹیشن سینٹر
وزارت منشیات کے عادی افراد کے علاج اور باز آبادکاری کے لیے ریاستوں/ مرکز کے زیر انتظام علاقوں/ این جی اوز کو فنڈ فراہم کرتی ہے
سماجی انصاف اورتفویض اختیارات کی وزارت کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں بتایا کہ این اے پی ڈی ڈی آر  کی اسکیم کے تحت، وزارت منشیات کے عادی افراد کے علاج اور باز آبادکاری کے لیے ریاستوں/مرکز کے زیر انتظام علاقوں/این جی اوز کو فنڈ فراہم کرتی ہے۔ اسکیم کے رہنما خطوط میں اس وزارت کے ذریعہ یا دیگر مرکزی وزارتوں کے تال میل کے ساتھ خصوصی گروپوں جیسے دیکھ بھال اور حفاؓظت کی ضرورت والی / قانون کے ساتھ متصادم خواتین اور بچوں یا کسی دیگر خصوصی گروپ وغیرہ کے لئے کاونسلنگ/ڈی ایڈکشن سنٹرز یا بند مقامات جیسے جیل، جووینائل ہومز میں سہولیات کے قیام اور معاونت کا بھی انتظام ہے اور یہ مختلف تنظیموں / سرکاری محکموں کے ذریعے نافذ کیے جاتے ہیں۔ریاستوں/ مرکز کے زیر انتظام علاقوں سے وقتاً فوقتاً خواتین اور بچوں کے علاج کے مراکز قائم کرنے کی درخواست کی گئی ہے۔ اس وقت، بچوں کو علاج کی سہولیات فراہم کرنے والا کوئی آئی آر سی اےنہیں ہے۔ تاہم، سماجی انصاف اور تفویض اختیارات محکمہ 340 انٹیگریٹیڈ ری ہیبلی ٹیشن سینٹر فار ایڈیکٹس چلانے کے لیے این جی اوز کی مدد کر رہا ہے، جو منشیات کے عادی مردوں اور خواتین کو کونسلنگ اور علاج فراہم کرتے ہیں۔ مالی سال 2022-23 کے دوران ان مراکز میں کل 3,39,588 مستفیدین کا علاج کیا گیا ہے۔
ماحولیات، جنگلات اور موسمیاتی تبدیلی کی وزارت
آب و ہوا میں تبدیلی سے متعلق قومی لائحہ عمل
نئی دہلی، 28 مارچ 2022: ماحولیات ، جنگلات اور آب و ہوا میں تبدیلی کے وزیر مملکت جناب اشونی کمار چوبے نے آج لوک سبھا میں بتایا کہ آب و ہوا میں تبدیلی سے متعلق قومی لائحہ عمل  میں شمسی توانائی کے اور زیادہ کفایتی استعمال ، دیرپا آبادی ، پانی ، ہمالیائی ماحولیاتی نظام میں دیرپائیگی ، آب و ہوا میں تبدیلی کے لیے اہم معلومات، سرسبز بھارت اور دیرپا زراعت کے خصوصی میدانوں میں آٹھ مشنوں کو شامل کیا گیا ہے۔ یہ خصوصی میدان آب و ہوا میں تبدیلی سے متعلق کلیدی معاملات سے نمٹتے ہیں۔ جس کے تحت ایک جدید بھارت کی ترقی اور آب و ہوا کی تبدیلی سے متعلق مقاصد کو ایک ساتھ آگے بڑھانے کے لیے اقدامات طے کے جاتے ہیں۔
این اے پی سی سی کے طریقۂ کار کے ساتھ لگاتار آب و ہوا میں تبدیلی سے متعلق سرکاری لائحہ عمل ملک کی 33 ریاستوں اور مرکز کے زیر انتظام علاقوں میں لاگو ہے جن میں گجرات اور مرکز کے زیر انتظام علاقے شامل ہیں۔ ان ریاستوں نے اپنے مخصوص شعبے اور بین شعبہ جاتی ترجیحی کاموں کو ظاہر کیا ہے تاکہ ایس اے پی سی سی میں آب و ہوا میں تبدیلی سے نمٹا جا سکے۔
سائنس اور ٹیکنالوجی کی وزارت
ڈاکٹر ہرش وردھن نے نئی دہلی میں ٹی آئی ایف اے سی کے ذریعے تیار کردہ آتم نربھر بھارت  کے لئے رپورٹ ایکشن ایجنڈے کا اجراء کیا
نئی دہلی،29؍دسمبر، مرکزی وزیر برائے سائنس وٹیکنالوجی، ارضی سائنس اور صحت وخاندانی فلاح وبہبود ڈاکٹر ہرش وردھن نے ٹیکنالوجی انفارمیشن فار کاسٹنگ اینڈ ایسسمنٹ کاؤنسل  کے ذریعے تیار کئے ہوئے آتم نربھر بھارت کے لئے رپورٹ ایکشن ایجنڈے کا نئی دہلی میں با ضابطہ طور پر اجراء کیا۔ اس موقع پر ڈی ایس ٹی کے سکریٹری پروفیسر آشوتوش شرما، ای ڈی، ٹی آئی ایف اے سی پروفیسر پردیپ سریواستو اور دوسرے ٹی آئی ایف اے سی کے دوسرے سینئر سائنس داں موجو د تھے۔
اے اے اے این ایک ایسی جامع رپورٹ ہے، جو ٹی آئی ایف اے سی کی طرف سے ایک وہائٹ پیپر جیسی ہے، جس میں کووڈ – 19 کے بعد میک ان انڈیا مہم پر خصوصی توجہ مرکوز کی گئی ہے اور اس کا اجراء جولائی 2020 میں ڈاکٹر ہر وردھن کے ذریعے ہو چکا تھا۔ اس وہائٹ پیپر میں پانچ اہم شعبوں ، جیسے ہیلتھ کیئر، مشینری ، آئی سی ٹی زراعت ، صنعت ، اور الیکٹرانکس کو ، خاص طور پر اجاگر کیا گیا ہے، جن پر کووڈ کے بعد کی مدت میں توجہ مرکوز کرکے ہندوستان کی معاشی نمو کو بہتر بنایا جاسکتا ہے۔ یہ پانچوں شعبے بہت اہم ہیں۔
اس اجلاس سے خطاب کرتے ہوئے ڈاکٹر ہرش وردھن نے کہا کہ وزیراعظم جناب نریندر مودی کا ویژن کووڈ جیسی وبا کے درمیان بھی ہماری نگاہ میں رہا ہے۔ اور یہی وہ چیز ہے جس نے ملک کے عوام کو اعتماد بخشا۔ انہوں نے کہا کہ ہم وائرس کو شکست دینے میں کامیاب رہے۔ ہم نے دنیا کو کاروباری محاذ پر بھی پیچھے چھوڑ دیا ہے۔ ہم نے دنیا کو دکھا دیا کہ جب ہندوستان کوئی فیصلہ کرتا ہے تو اسے پورا کرکے ہی رہتا ہے۔
ٹی آئی ایف اے سی کی ان اہم کوششوں کی ستائش کرتے ہوئے ڈاکٹر ہرش وردھن نے کہا کہ اے اے اے این رپورٹ میں جن نظریات کو شامل کیا گیا ہے، انہیں نافذ کرنے کی مجاز ایجنسیوں کو عمل میں لانے کے لئے آگے آنا چاہئے۔ انہوں نے کہا کہ اس رپورٹ پر عمل آوری سے زندگی کے معیار میں نہ صرف بہتری آئے گی بلکہ اس سے اس بات کا بھی اظہار ہوگا کہ آتم نربھر بھارت کے لئے ہم اپنی کاوشوں کو کس طرح بروئے کار لاسکتے ہیں۔
ڈی ایس ٹی کے سکریٹری نے کہا کہ ایکشن رپورٹ کا مقصد ایک طرح سے سائنسی ، سماجی ذمہ داری کی فکر کو پیدا کرنا ہے اور ہندوستان میں ٹیکنالوجی کے لئے مستقبل میں بنیاد رکھنا ہے۔ اس میں چیلنجز ، امکانات کے ساتھ ساتھ اس بات کی بھی وضاحت موجود ہے کہ ہم مسائل کا حل کس طرح نکالیں۔
پروفیسر پردیپ سریواستو نے اے اے اے این رپورٹ پر ایک تفصیلی پریزنٹیشن پیش کیا۔
ایک آتم نربھر بھارت  کے لئے ایکشن ایجنڈا - پس منظر
کووڈ – 19 جاری وبا کے نتیجے میں پوری دنیا غیر یقینی صورت حال سے دوچار ہے۔ عالمی سطح پر صحت اور معاشی بحران کی سی صورت حال ہوچکی ہے۔ دنیا کی بہت ساری معیشتوں نے اپنی معیشت کی بحالی اور مضبوطی کے لئے ضروری اہداف طے کئے ہیں۔
ٹی آئی ایف اے سی کا وہائٹ پیپر کووڈ – 19 کے بعد میک ان انڈیا کے نظریئے کو مرکوز کرکے تیار ہوا ہے۔ جس کا اجراء جولائی 2020 میں ہوا تھا، اس میں پانچ ایسے اہم شعبوں کی نشاندہی کی گئی تھی، جو ہندوستان کی معاشی ترقی کے لئے انتہائی اہم ہیں۔ ٹی آئی ایف اے سی نے اس کے بعد بھی صلاح ومشورہ کا سلسلہ جاری رکھا اور صنعت ، اکیڈمیاں ، ریسرچ اینڈ ڈیولپمنٹ انسٹی ٹیوٹ اور پالیسی سازوں کا ورکشاپ منعقد کرکے اس سلسلے کو نہ صرف آگے بڑھایا بلکہ اسی بنیاد پر اے اے اے این کی بنیاد سے آتم نربھر بھارت کی تعمیر کے لئے ایک جامع رپورٹ تیار کی ہے۔
۔۔۔۔۔۔۔۔۔۔۔۔۔۔۔۔۔۔

U-8521
(Visitor Counter : 153
بجلی کی وزارت
بجلی گرڈ کے تمام ریاستی ڈسپیچ مراکز میں،سال 2026 تک، سپروائزری کنٹرول اور اعداد وشمار کے حصولی نظام کے تنصیب ہونے کی توقع ہے: مرکزی وزیر برائے بجلی اور نئی اور قابل تجدید توانائی
بجلی اور نئی اور قابل تجدید توانائی کے مرکزی وزیر نے راجیہ سبھا کو مطلع کیا ہے کہ بجلی کی وزارت کے تحت سرکاری شعبے کی ایک کمپنی،گرڈ-انڈیا، اچھی طرح سے قائم کردہ سپروائزری کنٹرول اینڈ ڈیٹا ایکوزیشن  / انرجی مینجمنٹ سسٹمز کے ذریعے،قومی اور علاقائی لوڈ ڈسپیچ سینٹرز کے ریئل ٹائم پیرامیٹرز کی نگرانی کرتی ہے۔ اس کا مقصد ریاستی لوڈ ڈسپیچ کے مراکز اور آر ایل ڈی سیزکےذریعے بجلی کے نظام کی نگرانی کرنا ہے۔ ان نظاموں کی باقاعدہ اپ گریڈیشن کی جا رہی ہے۔
مزیدبرآں، سینٹرل الیکٹرسٹی اتھارٹی  کے ضوابط، 2022 کا ضابطہ 43 ایس سی اے ڈے اے نظام کی تعیناتی سمیت سب اسٹیشنوں کی مرکوز ریموٹ مانیٹرنگ اور آپریشن کی وضاحت کرتے ہیں۔
وزیر موصوف نے بتایا کہ مختلف ایس ایل ڈی سیز میں ایس سی اے ڈی اےنظاموں کی تبدیلی/اپ گریڈیشن کا عمل جاری ہے جس کے 2026 تک مکمل ہونے کی امید ہے۔
وزیرموصوف نے مزید بتایا کہ اے آئی/ایم ایل الگورتھم، سائبر سیکورٹی اقدامات، اور ٹرانسمیشن کےاثاثوں کی تعمیر اور معائنہ کے لیے، روبوٹس اور ڈرونز کا استعمال کرتے ہوئے، پیشن گوئی کی دیکھ بھال کی تکنیک کے لیے حکومت کی طرف سے اٹھائے گئے اقدامات درج ذیل ہیں:
- تمام گرڈ سب سٹیشن پاور سسٹم کے اثاثہ جات کے مختلف پیرامیٹرز جیسے تیل کا درجہ حرارت، بادانی درجہ حرارت، ایک ٹرانسفارمر کا تحلیل شدہ گیس تجزیہ، سرکٹ بریکرز کی رابطہ مزاحمت وغیرہ کی پیمائش کے لیے، سینسر کا استعمال کرتے ہیں۔ ان پیرامیٹرز کا مزید تجزیہ ،کمپیوٹر کی مدد سے چلنے والے ٹولز کے ذریعے کیا جاتا ہے۔
- سنٹرل الیکٹرسٹی اتھارٹی  نے اکتوبر 2021 میں پاور سیکٹر میں سائبر سیکیورٹی کے لیے رہنما خطوط جاری کیے ہیں جس کے نتیجے میں سائبر سکیورٹی اقدامات کی ترقی اور ان پر عمل درآمد کیا گیا ہے۔
- سی ای آر ٹی-ان کی رہنمائی میں پاور سیکٹر کے لیے ایک کمپیوٹر سیکیورٹی انسیڈینٹ ریسپانس ٹیم، سی ای اے میں قائم کی گئی ہے، جو سائبر سیکیورٹی کے واقعات اور روک تھام، پتہ لگانے، ہینڈلنگ، اور سائبر سیکورٹی کے واقعات میں جواب دینے کے لیے ہینڈ ہولڈ یوٹیلٹیز کے ردعمل کو مربوط اور معاونت فراہم کرے گی۔
- سنٹرل الیکٹرسٹی اتھارٹی  کے ضوابط 2022 کا ضابطہ 87،مشکل اور ناقابل رسائی خطوں میں ٹرانسمیشن اثاثوں کی تعمیر اور معائنہ کے لیے، بغیر پائلٹ کے فضائی گاڑی کے استعمال کی شق کی وضاحت کرتا ہے۔
- ملک میں سب اسٹیشنوں کی کارکردگی اور مجموعی طور پر الیکٹرک ٹرانسمیشن سسٹم کو بہتر بنانے کے لیے، سی ای اے نے مارچ 2023 میں ٹرانسمیشن اور سب اسٹیشنوں کی منصوبہ بندی کے لیے ’’ٹرانسمیشن پلاننگ کے معیار‘‘ پر دستورالعمل پیش کیا ہے۔
یہ معلومات بجلی اور نئی اور قابل تجدید توانائی کے مرکزی وزیر جناب آر کے سنگھ نے 8 اگست 2023 کو راجیہ سبھا میں ایک سوال کے تحریری جواب میں فراہم کی۔